Steinar Tjomsland

Steinar Tjomsland (født 23. juli 1948 i Tjomsland) er en norsk jurist og tidligere høyesterettsdommer.

Utdannelse 
Tjomsland tok examen artium på Kristiansand katedralskole i 1967. Han er cand. jur. fra Universitetet i Oslo fra 1974.

Karriere 
Tjomsland arbeidet som konsulent og senere som byråsjef i Justisdepartementets lovavdeling fra 1975 til 1981. Han var dommerfullmektig i Lillestrøm fra 1977 til 1979. Han var advokat ved Regjeringsadvokatembetet fra 1981 til 1989, og fikk møterett for Høyesterett i 1986. I 1989 ble han utnevnt til assisterende direktør i Norges Bank, en stilling han hadde frem til han ble utnevnt til høyesterettsdommer.

Han tiltrådte som høyesterettsdommer 1. april 1991, og satt som dommer fram til 31. august 2015.

Referanser 

Personer fra Kristiansand kommune
Norske høyesterettsdommere
Fødsler i 1948